જેને લઇને થાન સિરામીક એસોસીએશન દ્વારા એક બેઠકનું આયોજન કરવામાં આવ્યું હતું અને જેમાં નિર્ણય લેવામાં આવ્યો હતો કે સરકારને રજૂઆત કરી આ ભાવવધારો પાછો ખેંચવાની માંગ કરવામાં આવશે. આ બેઠકમાં એસોસીએશન પ્રમુખ કિર્તીભાઇ મારૂ, સુરેશભાઇ સોમપુરા, દીનુભાઇ ભગત, શાન્તીલાલ પટેલ, સુનીલભાઇ સોમપુરા સહીતના જોડાયા હતા ત્યારે સિરામીક ઉદ્યોગકારોએ તા.૦૧ જુલાઈથી સ્વયંભૂ હડતાળ પાડવાનો નિર્ણય લીધો છે. આ રવિવારથી હડતાળને કારણે સિરામીક ઉદ્યોગ સાથે જોડાયેલા ૨૫ હજારથી વધુ લોકોની રોજીરોટીને પણ અસર પહોંચશે. આ ઉપરાંત ૨ હજારથી વધુ ટ્રકોના પૈડાં થંભી જતા દરરોજનું રૂ. ૨ કરોડનું ટર્નઓવર ઠપ્પ થઈ જશે.